[E]go Erardus de Brena notum facio universis presentes litteras inspecturis quod unum modium avene quod karissima domina Aaliz domina Venesiaci mater mea dedit et concessit ecclesie et fratribus Vallis lucentis ob remedium anime sue in terragio Florigniaci, dono et concedo et assigno dicte ecclesie et dictis fratribus dictum modium avene in constumiis meis de Florigniaco in crastinum Natalis Domini percipiendum. Actum anno Domini M° CC° vicesimo quinto mense februario.